OpenLLM-France/wikimedia huggingface dataset:
# Huayacocotla (udalerria)

Huayacocotla Mexikoko udalerri bat da. Veracruz de Ignacio de la Llave estatuan kokatua dago. 2010ean 20.765 biztanle zituen 515,62 km²ko azaleran. Herriburua [[Huayacocotla (Huayacocotla)|Huayacocotla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q384578
* Multimedia: Huayacocotla / Q384578
# Hub

Hub hitzak adiera ezberdinak ditu:
* Aeronautikan, hub bidaiariak hegazkin batetik bestera transferitzeko erabiltzen den aireportu bat da;
* Informatikan, hub edo kontzentratzailea, konputagailu-sare batean kableak bateratzeko gailu bat da.
# Hubbard (Nebraska)

Hubbard Nebraskako herri bat da. Dakota konderrian kokatua dago. 2010ean 236 biztanle zituen, 0,43 kilometro koadrotan banatuta.

## Ikus, gainera

* Dakota konderria

## Kanpo estekak

* Datuak: Q2215699
* Multimedia: Hubbard, Nebraska / Q2215699
# Huayhuash mendikatea

Huayhuash Peruko Andeetako mendikate bat da, Ancash, Lima eta Huánuco eskualdeen mugetan. 2002tik, Huayhuash mendilerroa eremu babestua da.

## Geografia

Huayhuash mendilerroak 30 kilometroko luzera du iparraldetik hegoaldera, eta 6.000 metrotik gorako zazpi mendi ditu, Yerupajá barne, Peruko bigarren mendirik altuena dena, 6.617 metrorekin. Beste tontor aipagarri bat, Siula (6.344 m), Joe Simpson mendizaleak ospetsu egin zuen Touching the Void liburuan. Ondoan duen Cordillera Blancak ez bezala, Waywashek ez du haran handirik eta mendi-pasabideak altuagoak dira. Tontor txiki asko daude izotzez estalitakoen inguruan, eta 5.000 metrotik gorako zenbait pasabide. Beharrezkoa da erdiko mendilerrotik distantzia handi batera bidaiatzea 3.000 metrotik beherako lursail bat aurkitzeko, baita haranetako lurzoruetan ere. Mendikateko landaredia duten eremuak Erdialdeko Andeetako puna hezearen ekoeskualdearen zati dira.

### Tontorrak

Jarraian, Waywash barrutiko gailurrik altuenen aukeraketa agertzen da.
* Yerupajá, 6.617 metro
* Siula, 6.344 metro
* Sarapo, 6.127 metro
* Jirishanca, 6.094 metro
* Yerupaja Chico, 6.089 metro
* Rasac, 6.017 metro
* Carnicero, 5.960 metro
* Rondoy, 5.870 metro
* Seria N, 5.860 metro
* El Toro, 5.830 metro
* Tsacra (edo Sacra), 5.774 metro
* Mituraju, 5.750 metro
* Jurau, 5.674 metro
* Trapecio, 5.653 metro
* Huacshash, 5.644 metro
* Suerococha, 5.625 metro
* Huacrish, 5.622 metro
* Ninashanca, 5.607 metro
* Quesillo, 5.600 metro
* Pariauccro, 5.572 metro
* Mitopunta, 5.571 metro
* Seria Punta, 5.567 metro
* Ancocancha, 5.560 metro
* Auxilio, 5.560 metro
* Cuyoc, 5.550 metro
* Huaraca, 5.537 metro
* Pumarinri, 5.465 metro
* Jirishanca Chico, 5.446 metro
* Sueroraju, 5.439 metro
* Rajucollota, 5.427 metro
* Puscanturpa, 5.400 metro
* Jullutahuarco, 5.400 metro
* Sarapococha, 5.370 metro
* Alcay, 5.300 metro
* Paria, 5.190 metro
* Suerococha (Ancash), 5.100 metro
* Suerococha (Cajatambo), 5.000 metro
* Julcán, 4.900 metro
* Gasha, 4.880 metro

## Kanpo esteak

* Huayhuash trekkinga: hamar egun mundutik aparte - Naiz 2021/12/24
* Datuak: Q732567
* Multimedia: Cordillera Huayhuash / Q732567
# Hubbard (Iowa)

Hubbard Iowako hiri bat da. Hardin konderrian kokatua dago. 2010ean 845 biztanle zituen, 4,76 kilometro koadrotan banatuta.

## Ikus, gainera

* Hardin konderria

## Kanpo estekak

* Datuak: Q1931853
# Imanol Plaza

Imanol Plaz Ces (Donostia 1988ko urtarrilaren 1a- ) gipuzkoar futbolaria da Errealaren bigarren taldean jokatzen zuena, aurrelari gisa.
Errealaren gazte taldean jokatu zuen 2006-2007 denboraldian bigarren taldean debuta egin arte. Gazte taldeetan jokatu baino lehen Antiguokon jokatzen zuen.

## Kanpo estekak

* Fitxa errealaren webgunean
* Datuak: Q12259556
# Imanol Uria

Imanol Uria Albizuri (Algorta, 1993) bizkaitar bertsolaria da. Jone Uria bertsolariaren neba da.

## Ibilbidea

Bizkaiko txapelketan hartzen du parte eta 2014tik aurrerako txapelketa guztietan finalaurrekoak jokatu ditu. 2022an Bertsolari Txapelketa Nagusian final laurdenetan abestu zuen.

## Bertsolaritza
### Txapelketak

* Bertsolari Txapelketa Nagusia:
** final laurdenak 2022
* Bizkaiko Txapelketa:
** finalaurrekoak (4): 2014, 2016, 2018, 2021.

## Erreferentziak

* ↑ Elkartea, Xenpelar Dokumentazio Zentroa-Bertsozale. «Imanol Uria - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2022-12-05).

## Kanpo estekak

* Datuak: Q115578541
# Imanol Viar

Imanol Viar Bilbao (Bilbo, 1921eko ekainaren 19a - ib., 2007ko ekainaren 3a) bizkaitar futbolaria izan zen, atzelari moduan aritu zena. Nico Viar bere anaia 1946an sortutako Bizkaiko Errugbi Federazioaren presidenteordea izan zen eta, Pedro Aurtenetxeren agintaldian Athleticekoa.

## Biografia

1939ko urtarrilaren 15ean Bizkaiko Herrialde Txapelketa debuta egin zuen eta urte hartako abenduaren 3an Liga sortuberrian. Bere lehen denboraldian asko jokatu zuen baina hurrengo hiruretan ez hainbeste.

## Ibilbidea

| Kluba | Urtea(k) |
| Athletic Club | 1939-1943 |

## Tituluak
### Eskualdeko Txapelketak

| Txapeleketa | Kluba | Urtea |
| Bizkaiko Herrialde Txapelketa | Athletic Club | 1938/39 |
| Bizkaiko Herrialde Txapelketa | Athletic Club | 1939/40 |

### Espainiako txapelketak

| Titulua | Kluba | Urtea |
| Liga | Athletic Club | 1943 |
| Errege Kopa | Athletic Club | 1943 |

## Erreferentziak

* ↑ (Gaztelaniaz) «Breve historia del futbolista rojiblanco José Luis Justel Bollar (Sestao, 1920-Gandesa,1938)» Cuadernos de Fútbol.
* 1 2 (Gaztelaniaz) «Fútbol.- El Athletic lucirá brazatele negro en Villarreal por el fallecimiento del ex jugador Imanol Viar» Europa Press 2007-6-5.
* Datuak: Q63285020
# Imanol Rojo

Imanol Rojo (Tolosa, 1990eko azaroaren 30a) gipuzkoar iraupen eskiatzailea da. Joseba Rojo bere anaia ere eskiatzailea da.
2012an nazioarteko txapelketetan parte hartzen hasi zen. 2014ko eta 2018ko Neguko Olinpiar Jokoetan parte hartu zuen.
2020ko abenduaren 19an lortu zuen Europako Kopan lehen garaipena. OPA Alpen Cup FIS txapelketa irabazi zuen italiako Val Formazza estazioan 15km estilo klasikoko proban.

## Neguko Olinpiar Jokoetako emaitzak

| Urtea | Data | Kokapena | Diziplina | Postua |
| 2014 | 2014 Ots 9 | Sotxi, Errusia | Skiathlon | 50 |
| 2014 | 2014 Ots 11 | Sotxi, Errusia | Sprint F | 60 |
| 2014 | 2014 Ots 14 | Sotxi, Errusia | 15km C | 50 |
| 2014 | 2014 Ots 23 | Sotxi, Errusia | 50km F | 33 |
| 2018 | 2018 Ots 11 | Pyeongchang, Hego Korea | Skiathlon | 49 |
| 2018 | 2018 Ots 16 | Pyeongchang, Hego Korea | 15km F | 62 |
| 2018 | 2018 Ots 21 | Pyeongchang, Hego Korea | Team Sprint F | 19 |
| 2018 | 2018 Ots 24 | Pyeongchang, Hego Korea | 50km C | 35 |

## Erreferentziak

* ↑ FIS:Profila
* ↑ «Los guipuzcoanos Lucas Egibar e Imanol Rojo acuden a Sochi con diferentes objetivos» Naiz! 2014/01/29.
* ↑ (Gaztelaniaz) «Imanol Rojo y Queralt Castellet, primeros en PyeongChang» www.mundodeportes.es 2018-02-08 (Noiz kontsultatua: 2021-01-02).
* ↑ «Imanol Rojok garaipena lortu du iraupen-eskiko Europako Kopan» www.eitb.eus 2020-12-19 (Noiz kontsultatua: 2021-01-02).
* ↑ ««Aurreko Munduko Txapelketan baino maila hobeagoa dudala uste dut» - Tolosa» Tolosaldeko ataria (Noiz kontsultatua: 2021-02-25).

## Kanpo estekak

* Webgune ofiziala
* Anaien Webgune ofiziala
* Datuak: Q15730990
* Multimedia: Imanol Rojo / Q15730990
# Imanol Txabarri

Imanol Txabarri (Bilbo. ????-02-27) euskal idazlea da

## Lanak
### Poesia

* Hitzak naroa (1985, Maiatz)

## Kanpo estekak

* Imanol Txabarri literaturaren zubitegian
* Datuak: Q12259558
# Imanol Uribe

Imanol Karmel Uribe Bilbao (San Salvador, El Salvador, 1950eko otsailaren 28a - ) zinema zuzendari, gidoilari, aktore eta ekoizle euskalduna da. Horrez gain, Aiete Producciones ekoitzetxearen jabea da Uribe. Madrilgo Kazetaritza Eskola ofizialean hasi zituen bere ikasketak. 1975ean Zeppo Films produkzio-etxea eratu zuen, 1979an Cobra Films eta geroago Aiete Films. Egiten zituen filmak gai nagusia Euskal Herriko gatazka zen. Adibideak dira El proceso de Burgos, La fuga de Segovia, La muerte de Mikel edota Días contados. Beste gaiak ere ukitu ditu, arrazakeria Bwana filmean, sorginen mundua La luna negran.
María Barranco aktorearekin alaba bat dauka.

## Filmagintza

| Urtea | Filma |
| 1979 | El proceso de Burgos |
| 1981 | La fuga de Segovia |
| 1983 | La muerte de Mikel |
| 1986 | Adios pequeña |
| 1989 | La luna negra |
| 1991 | El rey pasmado |
| 1994 | Días contados |
| 1995 | Bwana |
| 1998 | Extraños |
| 2000 | Plenilunio |
| 2002 | El viaje de Carol |
| 2007 | La carta esférica |
| 2007 | ¡Hay motivo! |
| 2012 | Miel de naranjas |
| 2015 | Lejos del mar |
| 2022 | Llegaron de noche |

## Sariak

| Urtea | Sariak | Filma |
| 1994 | 8 Goya | Días contados |
| 1994 | Urrezko Maskorra | Días contados |
| 1996 | 7 Goya | El Rey pasmado |
| 1996 | Urrezko Maskorra | Bwana |
| 2021 | Ohorezko Mikeldia | Segoviako Ihesa La Fuga de Segovia |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Imanol Uribe hiru.com-en
* Datuak: Q2980097
# Imanol Rayo

Imanol Rayo Barandiaran (Arbizu, 1984 -) nafar zinema zuzendari eta gidoilaria da.

## Biografia

Andoaingo Zine eta Bideo eskolan ikasi zuen zinema zuzendaritza, eta idazketa zinematografikoa Urnietan, Michel Gaztanbiderekin.
2011n bere opera prima zuzendu zuen: Bernardo Atxagaren eleberrian oinarritutako Bi anai film luzea, aurrenekoa, Donostiako Zinemaldian Zinemira saria jaso zuena. 2019an Miren Gorrotxategiren 33 ezkil eleberrian oinarritutako Hil Kanpaiak grabatu zuen. 2020ko Zinemaldian lehian egon zen filma, Zuzendari Berriak sailean.

## Filmografia

* Bi anai (2011)
* Hil Kanpaiak (2019)

## Erreferentziak

* ↑ (Gaztelaniaz) «Imanol Rayo revela detalles e imagen de su segundo largometraje, ‘Hil-kanpaiak’» Naiz 2019-10-03.

## Ikus, gainera

* Euskal Herriko zinema zuzendarien zerrenda

## Kanpo estekak

* "Autoerretratu bat sekuentziatan".
* "Misterio bat filmatzen".
* Datuak: Q67819728
# Imanol Sarriegi

Imanol Sarriegi Isasa (Donostia, Gipuzkoa 1995eko apirilaren 27a) gipuzkoar futbolaria da. Bere anaia-arreba gazteak Oier eta Amaiur futbolariak dira ere. Erdilari postuan jokatzen du. Sansera 2014/2015 denboraldian igo zuten gazte mailetatik, baina azkenean ez zuen lekurik lortu.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Peña Sport | 3. | 2014/15 | 27 | 4 | - | - | - | - | - | - | | | - | - | 27 | 4 |
| Peña Sport | Denera | Denera | 27 | 4 | - | - | - | - | - | - | | | - | - | 27 | 4 |
| Mallorca B | 3. | 2015/16 | 9 | 0 | - | - | - | - | - | - | | | - | - | 9 | 0 |
| Mallorca B | Denera | Denera | 9 | 0 | - | - | - | - | - | - | | | - | - | 9 | 0 |
| Vitoria | 3. | 2015/16 | 10 | 0 | - | - | - | - | - | - | | | - | - | 10 | 0 |
| Vitoria | 3. | 2016/17 | 20 | 1 | - | - | - | - | - | - | | | - | - | 20 | 1 |
| Vitoria | 2.B | 2017/18 | 26 | 2 | - | - | - | - | - | - | | | - | - | 26 | 2 |
| Vitoria | Denera | Denera | 56 | 3 | - | - | - | - | - | - | | | - | - | 56 | 3 |
| Eibar | 1. | 2016/17 | 0 | 0 | 3 | 0 | - | - | - | - | | | - | - | 3 | 0 |
| Eibar | 1. | 2017/18 | 3 | 0 | 2 | 0 | - | - | - | - | | | - | - | 5 | 0 |
| Eibar | Denera | Denera | 3 | 0 | 5 | 0 | - | - | - | - | | | - | - | 8 | 0 |
| East Riffa | 1. | 2018/19 | - | - | - | - | - | - | - | - | | | - | - | - | - |
| East Riffa | Denera | Denera | - | - | - | - | - | - | - | - | | | - | - | - | - |
| Ejea | 2.B | 2019/20 | 6 | 0 | - | - | - | - | - | - | | | - | - | 6 | 0 |
| Ejea | Denera | Denera | 6 | 0 | - | - | - | - | - | - | | | - | - | 6 | 0 |
| Tudelano | 2.B | 2020/21 | 21 | 1 | - | - | - | - | - | - | | | - | - | 21 | 1 |
| Tudelano | Denera | Denera | 21 | 1 | - | - | - | - | - | - | | | - | - | 21 | 1 |
| Calahorra | 1.F | 2021/22 | 16 | 1 | 1 | 0 | - | - | - | - | - | - | - | - | 17 | 1 |
| Calahorra | Denera | Denera | 16 | 1 | 1 | 0 | - | - | - | - | - | - | - | - | 17 | 1 |
| SD Logroñés | 1.F | 2022/23 | 35 | 2 | - | - | - | - | - | - | - | - | - | - | 35 | 2 |
| SD Logroñés | Denera | Denera | 35 | 2 | - | - | - | - | - | - | - | - | - | - | 35 | 2 |
| UD Logroñes | 2.F | 2023/24 | 35 | 3 | 3 | 0 | - | - | - | - | - | - | - | - | 38 | 3 |
| UD Logroñes | 2.F | 2024/25 | - | - | - | - | - | - | - | - | - | - | - | - | - | - |
| UD Logroñes | Denera | Denera | 35 | 3 | 3 | 0 | - | - | - | - | - | - | - | - | 38 | 3 |
| Ibilbide osoan | Ibilbide osoan | Ibilbide osoan | 208 | 14 | 9 | 0 | - | - | - | - | - | - | - | - | 217 | 14 |

## Erreferentziak

* ↑ Hamar jubenil Sansera igoko dira, Realsociedad.com ; 2014ko ekainaren 23a

## Kanpo estekak

* Datuak: Q28530106
# Hydrangeaceae

Hidrangeazeo (Hydrangeaceae) Cornales ordenako landare loredunen familia da, Asia eta Ipar Amerikan banaketa zabala eta Europako hego-ekialdean tokikoa dituztena.

## Generoak
### Hydrangeoideae subfamilia

* Hydrangeeae leinua
** Broussaisia Gaudich.
** Cardiandra Siebold & Zucc.
** Decumaria L.
** Deinanthe Maxim.
** Dichroa Lour.
** Hydrangea Gronov.
** Pileostegia Hook.f. & Thomson
** Platycrater Siebold & Zucc.
** Schizophragma Siebold & Zucc.
* Philadelpheae leinua
** Carpenteria Torr.
** Deutzia Thunb.
** Fendlerella (Greene) A.Heller
** Kirengeshoma Yatabe
** Philadelphus L.
** Whipplea Torr.

### Jamesioideae subfamilia

* Fendlera Engelm. & A.Gray
* Jamesia Torr. & A.Gray

## Erreferentziak

* ↑ Angiosperm Phylogeny Group. (2009). «An update of the Angiosperm Phylogeny Group classification for the orders and families of flowering plants: APG III» (PDF) Botanical Journal of the Linnean Society 161 (2): 105–121. doi:10.1111/j.1095-8339.2009.00996.x..

## Kanpo estekak

* Datuak: Q156609
* Multimedia: Hydrangeaceae / Q156609
* Espezieak: Hydrangeaceae
# Hydraethiops

Hydraethiops Natricidae familiako narrasti genero bat da. Afrikan bizi dira.

## Espezieak

* Hydraethiops laevis Boulenger, 1904
* Hydraethiops melanogaster Günther, 1872

## Kanpo estekak

* Datuak: Q521996
* Espezieak: Hydraethiops
# Hydraphaenops galani

Hydraphaenops galani Trechinae subfamiliako kakalardo espezie bat da.
Francesc Español i Collek deskribatu zuen 1968an Usurbilgo Guardetxe leizean topaturiko espezimen bati esker.

## Erreferentziak

* 1 2 Hydraphaenops galani Espanol, 1968. in: Carabidae of the World..
* ↑ Español, F.. (1968). «Un nuevo Hydraphaenops de la provincia de Guipuzcoa (Col., Trechidae)» Journal Miscelanea Zoologica 2 (3): 55-57..
* ↑ A. Faille, I. Ribera, L. Deharveng, C. Bourdeau, L. Garnery, E. Quéinnec & T. Deuve. (2010). «A molecular phylogeny shows the single origin of the Pyrenean subterranean Trechini ground beetles (Coleoptera: Carabidae)» Molecular Phylogenetics and Evolution (54).

## Kanpo estekak

* Datuak: Q13257726
* Espezieak: Hydraphaenops galani
# Hydraphaenops vasconicus

Hydraphaenops vasconicus Trechinae subfamiliako kakalardo espezie troglobioa da.
Hiru azpiespezie ditu:
* Hydraphaenops vasconicus delicatulus, Coiffait, 1962
* Hydraphaenops vasconicus ginraudi, J. Ochs, 1938
* Hydraphaenops vasconicus vasconicus, Jeannel, 1913
Rene Jeannel bioespeleologoak deskribatu zuen 1913an Behorlegi eta Altzürükü artean dagoen Istaürdi izeneko karst eremuan topaturiko espezimen bati esker. Santa Graziko La Verna leizean, hydraphaenops vasconicus delicatulus azpiespeziearen espezimen tipoa topatu zuten.

## Erreferentziak

* 1 2 Hydraphaenops vasconicus Jeannel, 1913a: 382. in: Carabidae of the World..
* 1 2 A. Faille, I. Ribera, L. Deharveng, C. Bourdeau, L. Garnery, E. Quéinnec & T. Deuve. (2010). «A molecular phylogeny shows the single origin of the Pyrenean subterranean Trechini ground beetles (Coleoptera: Carabidae)» Molecular Phylogenetics and Evolution (54).

## Kanpo estekak

* Datuak: Q13257737
* Espezieak: Hydraphaenops vasconicus
# In der Strafkolonie

In der Strafkolonie (euskaraz: Zigor Kolonian) Franz Kafkak 1914an idatzitako eleberri laburra da. 1919an argitaratu zen.

## Argumentua

Oharra: Atal honek istorio osoa edo amaiera argitzen du.
Liburuak torturatu eta hiltzeko makina baten azken erabilera kontatzen digu. Makinak presoen azalean idazten du euren zigorrari buruzko esaldi bat, presoak erail baino lehen. Prozesu osoak hamabi ordu irauten du.
Lau pertsonaia bakarrik daude: Ofiziala, makinaren erabiltzaile bakarra; Kondenatua, hiltzera zigortuta dagoena; Soldadua, Kondenatua zaintzen duena; eta Bidaiaria, Europatik etorritako bisitaria. Ofizialak Bidaiariari azaltzen dio makina zertan den, Soldaduak eta Kondenatuak axolagabeki begiratzen duten bitartean.
Laster argi geratzen da Komandante berria —Koloniako agintari gorena— makinaren erabileraren eta honi atxikitako auzi-bidearen aldeko ez dela. Auzi-bide honetan salatua beti da errudun. Ofiziala da makinaren erabileraren azken defendatzailea, baita Komandante zaharraren hutsezintasunarena ere. Izan ere, Komandante zaharra izan zen makinaren asmatzaile eta egilea. Ofizialak Komandante zaharrak egindako marrazki jatorrizkoak gordetzen ditu eta inori ez dio horiek erabiltzen uzten.
Ofizialak Bidaiariari eskatzen dio makinaren alde hitz egiteko Komandante berriari. Bidaiariak uko egiten dio, baina aurkako iritzia eman baino lehen alde egingo duela agintzen dio. Ofiziala konturatzen da makinaren azken erabilera izango dela hori. Beraz, Kondenatua askatzen du, eta makina erabiltzeko prestazen hasten da, Izan justua esaldia bere azalean bertan idazteko. Hala ere, makina txarto ibiltzen da eta, idatzi beharrean, triskantza odoltsu bat egiten dio Ofizialari.
Hori gertatu eta gero, Soldadu eta Kondenatuarekin batera, Bidaiaria te-etxe batera doa, non Komandante zaharraren hilobia baitago. Hilobia ikusteko, te-etxeko mahaiak alboratu behar dituzte. Hilobiko idazkunean irakurri ahal denez, bere jarraitzaileek sinesten dute berpiztuko dela eta berriro aginduko duela kolonian.
Bidaiaria, koloniatik alde egiteko asmoz, itsasontzi batera igotzen ari denean, Soldadua eta Kondenatua ere igotzen saiatzen ari direla ikusten du. Hori ez lortzeko, soka-mutur astun bat hartzen du ontzi barnetik, harekin mehatxu egin, eta itsasontzira jauzi ez egitea lortzen du.

## Kanpo estekak

* Datuak: Q1660727
* Multimedia: In der Strafkolonie (Franz Kafka) / Q1660727
# In the Earth

In the Earth edo IN THE EⱯRTH (euskaraz Lurrean), 2022ko Ben Wheatley ingelesak zuzendutako beldurrezko film bat da. Joel Fry, Reece Shearsmith, Hayley Squires, Ellora Torchia, John Hollingworth eta Mark Monero aktoreek antzeztu zuten.
2021eko Sundanceko Zinemaldian estreinatua izan zen.

## Argumentua

Oharra: Atal honek istorio osoa edo amaiera argitzen du.
Ingalaterra, Bristol hiriaren kanpoaldea, mundua COVID-19 pandemiaren hondamendiari aurre egiten ahalegintzen den bitartean, Martin Lowery (Joel Fry) zientzialaria eta Zach (Reece Shearsmith) basozaina proba zientifiko batzuen bila basoan barneratuko dira. Gauea gailentzen doan heinean, iluntasun sakonaren bihotzean barneratuko den bidai beldurgarri batean bilakatuko da, basoa beren inguruan bizia bereganatuz doala.

## Aktoreak

* Joel Fry: Martin Lowery
* Reece Shearsmith: Zach
* Hayley Squires: Olivia Wendle
* Ellora Torchia: Alma
* John Hollingworth: James
* Mark Monero: Frank

## Kanpo estekak

* IMDBko fitxa irakurgai (Ingelesez)
* Datuak: Q104218175
# In dubio pro reo

Zuzenbidean, zigor zuzenbidean gehienbat, in dubio pro reo (euskaraz, "zalantzan, akusatuaren alde") epaiketa batean akusatuaren aurkako duen froga bat zalantzazkoa denean, akusatuaren alde jokatu behar dela, froga indargabe utziz, ezartzen duen printzipioa da.

## Ikus, gainera

* In dubio pro actione

## Kanpo estekak

* Datuak: Q1088449
# In flagranti delicto

In flagranti delicto zuzenbidean "delitua gauzatzen den unea" izendatzeko erabili ohi den latineezko esaera da. Esapide honekin norbait zigortua izan behar den delitu edo ekintza gauzatzen ari den unean bete-betean edo ezustekoan harrapatzen denean adierazi nahi da. Egoera berbera adierazteko "in fraganti" esaera ere erabili ohi da.

## Kanpo estekak

* Datuak: Q284378
# In the Army Now

In the Army Now (euskaraz Orain Armadan) 1981an Rob eta Ferdi Bolland hegoafrikar jatorriko herbeheretar musikariek single modura merkaturatu zuten. aldiz, 1986an Status Quo ingeles rock musika taldeak izen bereko In the Army Now diskoaren barnean kaleratu zuen.

## Kanpo estekak

* In the Army Now abeatia entzungai (Ingelesez)
* Datuak: Q2535559
# In partibus infidelium

In partibus infidelium "fedegabeen lurretan" esan nahi duen latinezko esamoldea da; antzina, apezpikuak, "fedegabe" inbaditzaileek ihes egitera behartzen zituztenean, beste eliza batzuek hartzen zituzten, beren tituluak eta elizbarrutietarako eskubideak gordez. Honen ondoren, 1882ra arte Eliza Katolikoan tituludun edo egoitzarik ez duen elizbarrutiko apezpikua izendatzeko erabili zen, apezpiku in partibus infidelium izendapena, hau da, "fedegabeek" okupatutako herrialde edo lurraldearen titulua hartzen zuen izendapen horrek, baina ez zen hor bizi. Ohorezko titulu bat zen, apezpiku horiek beren karguari zuzenean eliztarrik izan gabe.
In partibus infidelium esamoldearen erabilerak azaltzen du iraganean tituludun elizbarruti asko egon zirela musulmanen menpean zeuden lurraldeetan. Serbia, Bulgaria eta Greziako Balkanetako gerren ondorengo independentziarekin, erlijio kristau ortodoxoko herrialde horietako tituludun egoitzak "fedegabeen lurretan" kokaturik zeudela esatea ez zen egokia ikusi. Hala, 1882ko ekainaren 10eko In suprema gutunean, Leon XIII.ak erabaki zuen elizbarruti horiek «tituludun egoitza» izena hartzea.

## Erreferentziak

* ↑ «CATHOLIC ENCYCLOPEDIA: In Partibus Infidelium» www.newadvent.org (Noiz kontsultatua: 2023-05-25).
* ↑ (Ingelesez) Corrigan, Owen B.. (1920). "Titular sees of the American hierarchy". The Catholic Historical Review.. Washington DC: The Catholic University Of America., 322-324 or. ISSN 0008-8080..

## Kanpo estekak

* Datuak: Q2012474
# In dubio pro actione

In dubio pro actione printzipioa administrazio-zuzenbidearen hatsarre edo printzipio bat da, eta lege edo arau bat interpretatzerakoan zalantzarik izanez gero, administrazioak edo epaileak ekintzaren alde, administratuaren alde, jokatu behar duela esan nahi du. Administratuaren aldeko berme gisa eratzen da hatsarre hau, Administrazioa behartuta baitago betiere araua administratuaren alde interpretatzera.
In dubio pro actione printzipioa prozedurazko ekonomiaren printzipioari lotuta dago. Printzipio horren arabera, baldintza formalak malgutasunez bete behar dira, eta lehentasuna ematen zaie funtsezko gaiei prozedurazko gaiei bainoago. Esate baterako, forma-inguruabarren bat zehatz-mehatz ez betetzeak ezin du automatikoki ekarri errekurtsoa ez onartzea. Administratuari bakarrik aplikatu behar zaio, ezerk ez baitu justifikatzen Administrazioa ordenamendu juridikoak eskatzen dituen formalitateak betetzetik salbuetsita geratzea. Forma hutseko akats baten aurrean, epaileak edo Administrazioak sakoneko ebazpena hartu beharko du akzio bat itzuli baino lehen.

## Ikus, gainera

* In dubio pro reo

## Kanpo estekak

* Datuak: Q119440885
# In fraganti

"In fraganti" Oskorri musika talde euskaldunak 1986an argitaratutako diskoa da.

## Abestiak

* Aita San Migel
* Ostatuko neskatxaren koplak
* Hau da debilidadea
* Arratseko fadoa
* Hiri porru
* Martin galox
* Atzo goizean
* Biolin musikaz
* Arin bero
* Obabatxue
* Kyrie Eleison

## Kanpo estekak

* Diskari buruzko informazioa Elkarlanean argitaletxearen webgunean.
* Datuak: Q12259572